Nancy Illoh yar jarida ce a Najeriya, Ita ce mai gabatar da shirin MoneyShow. a gidan Talabijin na Afirka mai zaman kansa, sannan kuma mai ba da shawara akan harkokin yada labarai, kuma Manajan Channel na Tashar Kasuwancin Afirka a Daarsat. Ita ce Babbar Jami'i a Majalisar Tattalin Arzikin Afirka. kuma ta gudanar da shirye shirye a gidajen talabijin daban-daban. Illoh yar asalin jihar Delta ce kuma yar fari a cikin yara shidan da iyayen su suka haifa. Amma an haife ta ne a Jihar Legas, Najeriya inda ta yi karatun boko tun kafin ta ci gaba zuwa Jami’ar Nnamdi Azikiwe, Awka inda ta yi BSc. a ilimin kimiyyar lissafi da ilimin halittu. Nancy Illoh mai watsa shirye-shirye ce, mai gabatar da shirye shirye, kuma furodusa ce wacce ke hada shirye shirye, da kuma kafa tushen tattalin arzikin na talabijin, wanda aka nuna a Najeriya da Nahiyar Afirka . A cikin shekarar 2007, ta zama wani ɓangare na ƙungiyar MoneyShow, wanda wani shiri ne a kan AIT inda ake tattaunawa akan harkan kasuwanci da mu'amalar kuɗi, ta hanyar gayyato mutanen Afirka.